CELEX: 62010TN0555
Language: mt
Date: 2010-12-03 00:00:00
Title: Kawża T-555/10: Rikors ippreżentat fit- 3 ta’ Diċembru 2010 — JBF RAK LLC vs Il-Kunsill

29.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 30/54
            
         Rikors ippreżentat fit-3 ta’ Diċembru 2010 — JBF RAK LLC vs Il-Kunsill
   (Kawża T-555/10)
   ()
   2011/C 30/96
   Lingwa tal-kawża: l-Ingliż
   
      Partijiet
   
   
      Rikorrenti: JBF RAK LLC, Al Jazeerah Al Hamra, Ras Al Khaimah, l-Emirati Għarab Magħquda (rappreżentant: B. Servais, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tannulla r-Regolament ta’ implimentazzjoni tal-Kunsill (UE) Nru 857/2010, tas-27 ta’ Settembru 2010, li jimponi dazju kumpensatorju definittiv u jiġbor b’mod definittiv id-dazju provviżorju impost fuq l-importazzjonijiet ta’ ċertu polyethylene terephthalate li joriġina mill-Iran, il-Pakistan u l-Emirati Għarab Magħquda (1);
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               Permezz tal-ewwel motiv, ir-rikorrenti tallega li l-Kunsill kiser l-Artikolu 15(1) tar-Regolament tal-Kunsill (KE) Nru 597/2009 (2), sa fejn huwa injora l-fatt li importazzjonijiet ta’ materja prima mibgħuta mir-Renju tal-Arabja Sawdija ma kinux suġġetti għal dazji fuq l-importazzjoni u, għaldaqstant, żbalja fil-kalkolu tal-marġni ta’ sussidju. Ir-rikorrenti ssostni li, f’dan il-każ, il-Kunsill naqas:
               
                           —
                        
                        
                           li jistabbilixxi b’mod korrett l-ammont ta’ sussidju kumpensatorju peress li huwa ma ħax inkunsiderazzjoni l-eżistenza ta’ unjoni doganali bejn il-membri tal-Kunsill għall-kooperazzjoni fil-Golf (KKG);
                        
                     
                           —
                        
                        
                           li jieħu inkusiderazzjoni l-impatt ta’ tali unjoni doganali fuq l-ammont ta’ sussidji kumpensatorji.
                        
                     Fid-dawl ta’ dan, ir-rikorrenti ssostni li d-dazju kumpensatorju jaqbeż l-ammont ta’ sussidju kumpensatorju stabbilit fl-investigazzjoni.
            
         
               (2)
            
            
               Permezz tat-tieni motiv, ir-rikorrenti tallega li l-Kunsill kiser l-Artikolu 30(5) tar-Regolament tal-Kunsill (KE) Nru 597/2009 3 sa fejn huwa rrifjuta li jieħu inkunsiderazzjoni l-osservazzjonijiet ippreżentati fil-ħin mir-rikorrenti fil-5 ta’ Awwissu 2010.
            
         
               (3)
            
            
               Permezz tat-tielet motiv, ir-rikorrenti tallega li l-Kunsill kiser l-Artikolu 11(8) tar-Regolament tal-Kunsill (KE) Nru 597/2009 sa fejn huwa naqas li jeżamina l-eżattezza tal-informazzjoni ppreżentata mir-rikorrenti fil-5 ta’ Awwissu 2010.
            
         
               (4)
            
            
               Permezz tar-raba’motiv, ir-rikorrenti tallega li l-Kunsill kiser il-prinċipju ta’ amministrazzjoni tajba sa fejn huwa adotta r-regolament ikkontestat mingħajr ma ħa inkunsiderazzjoni l-informazzjoni kollha li kellu fid-dispożizzjoni tiegħu.
            
         
      (1)  ĠU L 254, p. 10
   
      (2)  Regolament tal-Kunsill (KE) Nru 597/2009, tal-11 ta’ Ġunju 2009, dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea, (ĠU L 188, p. 93)